CELEX: 62018TN0093
Language: bg
Date: 2018-02-19 00:00:00
Title: Дело T-93/18: Жалба, подадена на 19 февруари 2018 г. — International Skating Union/Комисия

23.4.2018   
            
            
               BG
            
            
               Официален вестник на Европейския съюз
            
            
               C 142/55
            
         Жалба, подадена на 19 февруари 2018 г. — International Skating Union/Комисия
   (Дело T-93/18)
   (2018/C 142/72)
   Език на производството: английски
   
      Страни
   
   
      Жалбоподател: International Skating Union (Лозана, Швейцария) (представител: J.-F. Bellis, lawyer)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               Да отмени решението на Комисията от 8 декември 2017 г. по приписка AT.40208 — International Skating Union’s Eligibility rules и
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага осем основания.
   
               1.
            
            
               Според първото основание логиката, на която почива оспорваното решение, е опорочена от съществено противоречие.
            
         
               2.
            
            
               Според второто основание правилата на жалбоподателя за избираемост нямат за предмет да ограничат конкуренцията.
            
         
               3.
            
            
               Според третото основание правилата на жалбоподателя за избираемост нямат за резултат ограничаване на конкуренцията.
            
         
               4.
            
            
               Според четвъртото основание решението на жалбоподателя да не одобри кънки дербито в Дубай през 2014 г. попада извън обхвата на член 101 ДФЕС, защото това решение е преследвало легитимна цел в съответствие с етичния кодекс на жалбоподателя, който забранява всякакви форми на подкрепа на залаганията.
            
         
               5.
            
            
               Според петото основание във всеки случай решението на жалбоподателя да не одобри кънки дербито в Дубай през 2014 г. попада извън териториалния обхват на член 101 ДФЕС.
            
         
               6.
            
            
               Според шестото основание твърдението, че правилата на Спортния арбитражен съд утвърждават твърдените ограничения на конкуренцията, е неоснователно.
            
         
               7.
            
            
               Според седмото основание Комисията е надхвърлила правомощията си, налагайки на жалбоподателя мерки, които нямат връзка с установяването на нарушение.
            
         
               8.
            
            
               Според осмото основание налагането на периодични имуществени санкции е лишено от всякакво правно основание.